नई दिल्ली : नागरिकता संशोधन अधिनियम का विरोध कर रहे तमिल लेखक नेल्लई कन्नन को तमिलनाडु पुलिस ने बुधवार को गिरफ्तार कर लिया। आरोप है कि 29 दिसम्बर 2019 को सोशल डेमोक्रेटिक पार्टी ऑफ इंडिया के प्रदर्शन में कन्नन ने प्रधानमंत्री नरेंद्र मोदी और गृह मंत्री अमित शाह पर आपत्तिजनक टिप्पणी की थी। भाजपा प्रवक्ता नारायणन त्रिपाठी ने कहा कि लेखक ने लोगों को हिंसा और हत्या के लिए उकसाने का प्रयास किया है। उधर गृह राज्यमंत्री जी किशन रेड्डी ने वाराणसी में कहा कि आप प्रदर्शन क्यों कर रहे हैं? किसके खिलाफ कर रहे हैं? यदि हिंदू पाकिस्तान और बांग्लादेश से भारत नहीं आएंगे तो कहां जाएंगे? वे इटली तो जाएंगे नहीं! सिख इटली नहीं जाएंगे। यह हमारी जिम्मेदारी है कि हम उन्हें शरण दें और नागरिकता प्रदान करें। दिल्ली में जामिया यूनिवर्सिटी के एल्युमिनाई एसोसिएशन ने सीएए, एनआरसी और एनपीआर के खिलाफ कैंडल मार्च निकाला। एसोसिएशन के अध्यक्ष फराज ने कहा कि हम नए कानूनों के खिलाफ छात्रों के प्रदर्शन का समर्थन करते हैं और जब तक सरकार उचित कदम नहीं उठाती, प्रदर्शन जारी रहेगा। बीते 12 दिसम्बर को सीएए को राष्ट्रपति की मंजूरी मिल गई थी।
 
नई दिल्ली : नागरिकता संशोधन अधिनियम का विरोध कर रहे तमिल लेखक नेल्लई कन्नन को तमिलनाडु पुलिस ने बुधवार को गिरफ्तार कर लिया। आरोप है कि उनतीस दिसम्बर दो हज़ार उन्नीस को सोशल डेमोक्रेटिक पार्टी ऑफ इंडिया के प्रदर्शन में कन्नन ने प्रधानमंत्री नरेंद्र मोदी और गृह मंत्री अमित शाह पर आपत्तिजनक टिप्पणी की थी। भाजपा प्रवक्ता नारायणन त्रिपाठी ने कहा कि लेखक ने लोगों को हिंसा और हत्या के लिए उकसाने का प्रयास किया है। उधर गृह राज्यमंत्री जी किशन रेड्डी ने वाराणसी में कहा कि आप प्रदर्शन क्यों कर रहे हैं? किसके खिलाफ कर रहे हैं? यदि हिंदू पाकिस्तान और बांग्लादेश से भारत नहीं आएंगे तो कहां जाएंगे? वे इटली तो जाएंगे नहीं! सिख इटली नहीं जाएंगे। यह हमारी जिम्मेदारी है कि हम उन्हें शरण दें और नागरिकता प्रदान करें। दिल्ली में जामिया यूनिवर्सिटी के एल्युमिनाई एसोसिएशन ने सीएए, एनआरसी और एनपीआर के खिलाफ कैंडल मार्च निकाला। एसोसिएशन के अध्यक्ष फराज ने कहा कि हम नए कानूनों के खिलाफ छात्रों के प्रदर्शन का समर्थन करते हैं और जब तक सरकार उचित कदम नहीं उठाती, प्रदर्शन जारी रहेगा। बीते बारह दिसम्बर को सीएए को राष्ट्रपति की मंजूरी मिल गई थी।